Estejuoksu

Estejuoksu on yleisurheilun juoksulaji, jossa ylitetään esteitä. Nykyaikana aikuisten sarjoissa estejuoksussa kilpaillaan useimmiten 3 000 metrin matkalla, joka on runsas seitsemän kierrosta 400 metrin mittaisella juoksuradalla.

Säännöt
Kierroksen pituuteen vaikuttaa vesieste, joka radasta riippuen on joko radan sisäpuolella tai ulkopuolella. Kansainvälisen yleisurheiluliiton WA:n sääntöjen mukaan esteen korkeus on miehillä 91,4 senttimetriä ja naisilla 76,2 senttimetriä. Toisin kuin aitajuoksussa, estejuoksun esteet ovat kiinteitä, eivätkä ne kaadu juoksijan osumasta tai törmäyksestä. Joillakin juoksijoilla on tapana jopa astua esteen päälle. Kuivaesteiden leveys on vähintään 3,94 metriä ja esteen yläparrun, poikkileikkaukseltaan neliönmuotoisen palkin sivun pituus on 12,7 senttimetriä. Vesihaudan este on leveydeltään 3,66 metriä.

Neljä esteistä on kuivaesteitä, jotka on sijoiteltu eri puolille juoksurataa. Viides, juoksuradan toisessa päädyssä sijaitseva este on vesieste, jossa välittömästi esteen takana sijaitsee vedellä täytetty kalteva syvennys, vesihauta, joka on syvimmästä kohdastaan 50–70 senttimetriä, ja syvyys vähenee radalla eteenpäin mentäessä 3,66 metrin matkalla. Mitä pitemmälle vesihautaan juoksija esteen yli hyppää, sitä vähemmän hän uppoaa jaloistaan veteen.

Historia
pienoiskuva|Vesiesteen ylitys vuoden 1908 kesäolympialaisissa Lontoossa
Estejuoksua on juostu erimittaisilla matkoilla olympiakisoissa vuoden 1896 ensimmäisistä nykyaikaisista olympialaisista lähtien. Antwerpenin olympialaisissa vuonna 1920 estejuoksun viralliseksi kilpailumatkaksi vakiintui 3 000 metriä.

Naisten estejuoksulla on huomattavasti lyhyemmät perinteet. IAAF otti sen viralliseksi lajikseen vasta vuonna 1997, ja ensimmäistä kertaa arvokisojen ohjelmassa naisten 3 000 metrin estejuoksu oli 2005 yleisurheilun MM-kisoissa Helsingissä.

Miesten estejuoksua ovat koko 1990- ja 2000-luvun hallinneet ylivoimaisesti Kenian itäosissa elävän kalenjin-heimon juoksijat.

 Estejuoksu arvokilpailuissa 

Estejuoksu on ollut olympialaisissa yleisurheilun kilpailutapahtumana miehillä vuodesta 1920 ja naisilla vuodesta 2008. Yleisurheilun MM-kilpailuissa estejuoksu ollut kisahistorian alusta alkaen, vuodesta 1983. Juoksumatkan menestynein maa arvokilpailuissa on Kenia.

Ennätykset
Miesten 3 000 metrin estejuoksun maailmanennätystä pitää hallussaan etiopialainen Lamecha Girma ajalla 7.52,11. Hän juoksi ennätyksen 9. kesäkuuta vuonna 2023 Pariisissa. Matkan Suomen ennätys on 8.10,67 ja se on Jukka Keskisalon nimissä. Hän juoksi ennätyksen Zürichissä vuonna 2009. Euroopan ennätys on Ranskan Mahiedine Mekhissi-Benabbadin Timanttiliigan kilpailussa Pariisissa 6. heinäkuuta 2013 juoksema 8.00,09. Ensimmäisenä kahdeksan minuutin haamurajan alitti Kenian kalenjin-heimoon kuuluva Moses Kiptanui vuonna 1995 Zürichin GP-kilpailussa.

Naisten maailmanennätystä pitää hallussaan kenialainen Beatrice Chepkoech, joka juoksi 20. heinäkuuta 2018 ajan 8.44,32.

3 000 metrin estejuoksun maailmanennätyksen kehitys
IAAF (nyk. WA) laati estejuoksun säännöt virallisesti vasta vuonna 1953, ja miesten virallisesta maailmanennätyksestä alettiin pitää kirjaa vuoden 1954 alusta. Naisten virallinen maailmanennätys on noteerattu vuoden 2000 alusta lähtien.

Miehet
Lähde: WA
AikaJuoksijaMaaPäivämääräPaikka 8.49,6  Sándor Rozsnyói  Unkari  28. elokuuta 1954  Bern8.47,8  Pentti Karvonen  Suomi  1. heinäkuuta 1955  Helsinki8.45,4  Pentti Karvonen  Suomi  15. heinäkuuta 1955  Oslo8.45,4  Vasili Vlasenko  Neuvostoliitto  18. elokuuta 1955  Moskova8.41,2  Jerzy Chromik  Puola  31. elokuuta 1955  Brno8.40,2  Jerzy Chromik  Puola  11. syyskuuta 1955  Budapest8.39,8  Semjon Ršištšin  Neuvostoliitto  14. elokuuta 1956  Moskova8.35,6  Sándor Rozsnyói  Unkari  16. syyskuuta 1956  Budapest8.35,6  Semjon Ršištšin  Neuvostoliitto  21. heinäkuuta 1958  Tallinna8.32,0  Jerzy Chromik  Puola  2. elokuuta 1958  Varsova8.31,4  Zdzisław Krzyszkowiak  Puola  26. kesäkuuta 1960  Tula8.31,2  Grigori Taran  Neuvostoliitto  28. toukokuuta 1961  Kiova8.30,4  Zdzisław Krzyszkowiak  Puola  10. elokuuta 1961  Walcz8.29,6  Gaston Roelants  Belgia  7. syyskuuta 1963  Leuven8.26,4  Gaston Roelants  Belgia  7. elokuuta 1965  Bryssel8.24,2  Jouko Kuha  Suomi  17. heinäkuuta 1968  Tukholma8.22,2  Vladimir Dudin  Neuvostoliitto  19. elokuuta 1969  Kiova8.22,0  Kerry O'Brien  Australia  4. heinäkuuta 1970  Länsi-Berliini8.20,8  Anders Gärderud  Ruotsi  14. syyskuuta 1972  Helsinki8.19,8  Ben Jipcho  Kenia  19. kesäkuuta 1973  Helsinki8.14,0  Ben Jipcho  Kenia  27. kesäkuuta 1973  Helsinki8.10,4  Anders Gärderud  Ruotsi  25. kesäkuuta 1975  Oslo8.09,8  Anders Gärderud  Ruotsi  1. heinäkuuta 1975  Tukholma8.08,02  Anders Gärderud  Ruotsi  28. heinäkuuta 1976  Montreal8.05,4  Henry Rono  Kenia  13. toukokuuta 1978  Seattle8.05,35  Peter Koech  Kenia  3. heinäkuuta 1989  Tukholma8.02,08  Moses Kiptanui  Kenia  19. elokuuta 1992  Zürich7.59,18  Moses Kiptanui  Kenia  16. elokuuta 1995  Zürich7.59,08  Wilson Boit Kipketer  Kenia  13. elokuuta 1997  Zürich7.55,72  Bernard Barmasai  Kenia  24. elokuuta 1997  Köln7.55,28  Brahim Boulami  Marokko  24. elokuuta 2001  Bryssel7.53,63 Saif Saaeed Shaheen  Qatar  3. syyskuuta 2004  Bryssel7.52,11  Lamecha Girma  Etiopia  9. kesäkuuta 2023  Pariisi

Naiset
Lähde: WA
AikaJuoksijaMaaPäivämääräPaikka9.48,88 Jelena Motalova Venäjä 31. heinäkuuta 1999 Tula9.43,64 Cristina Iloc Romania 7. elokuuta 2000 Bukarest9.40,20 Cristina Iloc Romania 30. elokuuta 2000 Reims9.25,31 Justyna Bąk Puola 9. heinäkuuta 2001 Nizza9.22,29 Justyna Bąk Puola 5. kesäkuuta 2002 Milano9.21,72Alesja TuravaValko-Venäjä12. kesäkuuta 2002Ostrava9.16,51Alesja TuravaValko-Venäjä27. heinäkuuta 2002Gdańsk9.08,33 Gulnara Samitova Venäjä 10. elokuuta 2003 Tula9.01,59 Gulnara Samitova Venäjä 4. heinäkuuta 2004 Heraklion8.58,81 Gulnara Samitova Venäjä 17. elokuuta 2008 Peking8.52,78  Ruth Jebet  Bahrain  27. elokuuta 2016  Pariisi8.44,32  Beatrice Chepkoech  Kenia  20. heinäkuuta 2018  Monaco

Lähteet

*